Brandenburgs våpen

Brandenburgs våpen har siden 1170 hatt på sølv bunn en rød ørn. Våpenet ble offisielt vedtatt i 1824. Våpenet ble 30. januar 1991 vedtatt som våpen for den nyopprettede delstaten Brandenburg.

Ørnen blir ofte avbildet med gull nebb, føtter og klør, samt med en buet streng som ender i kløverblad på hver vinge.

I henhold til en tradisjon,  skal Märkischer Adler («Markiske ørn»), det vil si ørnen til Markgrevskapet Brandenburg, ha blitt tatt til våpen allerede av markgreve Gero på 900-tallet. Dette var i så fall et par hundre år før heraldikken oppsto som europeisk system.

Kategori:Brandenburg
Kategori:Tyske våpen (heraldikk)